НОВ ТЕКСТ

ПРЕДЛОГ НА ЗАКОН

ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ДЕВИЗНО РАБОТЕЊЕ

Член 1

Во Законот за девизното работење („Службен весник на Република Македонија“ број 34/01, 49/01, 103/01, 54/02, 81/08, 24/11, 135/11 и 188/13) во членот 4 се додава нов став 3 кој гласи:

 „Овластените банки може да имаат странски платежни средства на девизна сметка кај Народна банка на Република Македонија заради вршење на платен промет согласно член 26 став 3 од овој закон.“

Ставовите 3, 4, 5 и 6 стануваат ставови 4, 5, 6 и 7.

Член 2

Во членот 14 став 4 зборот „купуваат“ се заменува со зборовите „вложуваат во“.

Ставот 5 се менува и гласи:

„Овластените банки можат во свое име и за своја сметка да вложуваат во хартии од вредност во странство кои ги исполнуваат условите пропишани од страна на Народна банка на Република Македонија.“

Ставовите 6, 7 и 8 се бришат.

Во ставот 9 кој станува став 6 зборот „купуваат“ се заменува со зборовите „вложуваат во“.

По ставот 9, кој станува став 6, се додава нов став 7 кој гласи:

 „По исклучок од став 4 на овој член, резиденти - зависни друштва основани во технолошко индустриските развојни зони можат, заради наградување на своите вработени, за своја сметка а во име на вработените, да купуваат акции издадени од владеачкото друштво.“

Член 3

 Во членот 21 по ставот 1 се додава нов став 2 кој гласи:

„Народна банка на Република Македонија може на овластените банки да им одобрува интрадневен кредит и кредит преку ноќ во девизи заради непречено вршење на платниот промет согласно член 26 став 3 од овој закон.“

Ставот 2 станува став 3.

Член 4

 Во членот 26 по ставот 2 се додава нов став 3 кој гласи:
 „Народна банка на Република Македонија може да користи и на овластените банки да им овозможи пристап до странски платни системи заради вршење на платен промет со странство.“

 Ставот 3 станува став 4 .

Член 5

 Во членот 56-а став 1 точка 1 зборовите „4, 5 и 6“ се заменуваат со зборовите „5, 6 и 7“.

 Во точка 4 зборот „купуваат“ се заменува со зборовите „вложуваат во“.

Точката 5 се менува и гласи:

„овластените банки вложуваат во хартии од вредност во странство во туѓо име и за туѓа сметка или во свое име и за туѓа сметка (член 14 став 5).“

 По точката 6 се додава нова точка 6-а која гласи:

 „6-а) Резидент - зависно друштво основано во технолошко индустриските развојни зони купува акции издадени од владеачкото друштво за своја сметка и во свое име (член 14 став 7).“

 Во точка 14 бројот „2“ се заменува со бројот „3“.

Член 6

 Во членот 57-б став 1 по бројот 6 се става запирка и се додаваат зборовите „6-а“.

Член 7

 Во членот 59 став 1 зборовите „3, 4, 5, 6, 7 и 8“ се заменуваат со зборовите „3, 4, 5, 6 и 7“.

 Во ставот 2 зборовите „3, 4, 5, 6 и 7“ се заменуваат со зборовите „3, 4 и 5“.

Член 8

Подзаконскиот акт од членот 2 на овој закон ќе се донесе во рок од 90 дена од денот на влегувањето во сила на овој закон.

До донесувањето на подзаконскиот акт од ставот 1 на овој член, вложувањето во хартии од вредност во странство ќе се врши согласно со одредбите од Законот за девизното работење („Службен весник на Република Македонија“ број 34/01, 49/01, 103/01, 54/02, 81/08, 24/11, 135/11 и 188/13).

Член 9

Овој закон влегува во сила осмиот ден од денот на објавувањето во „Службен весник на Република Македонија“.